**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 10.12. 2018**

● **Futures ceny zrnín na burzách k 10.12.2018**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** |
| MATIF Paríž | 202,50 | XII.´18 | *▲* |
| CBoT Chicago | 170,46 | III.´19 | *▲* |
| KBB Bratislava | 169,42 | I.´19 | *-* |
| **Kukurica** |
| MATIF Paríž | 174,00 | I.´19 | *-* |
| CBoT Chicago | 124,17 | III.´19 | *▲* |
| BÉT Budapešť | - | - | *-* |
| KBB Bratislava | 145,69 | I.´19 | *-* |
| **Repka olejka** |
| MATIF Paríž | 372,25 | II.´19 | *▲* |
| KBB Bratislava | 357,86 | I.´19 | *-* |

*Kurz (NBS): EURO/USD: 1,1371 ▲; EURO/HUF: 323,50 ▼*

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |
| --- |
| **Trhové ceny obilnín v EÚ k 10.decembru 2018**, €uro/tona (bez DPH) |
| **pšenica potravinárska** | **jačmeň kŕmny** | **kukurica kŕmna** |
| DE | Hamburg | **204,50** | ▲ | DS | DE | Hamburg | **205,50** | ▲ | DS | DE | Mannheim | **191,00** | - | DS |
| FR | Rouen | **200,72** | ▼ | DP | FR | Rouen | **199,72** | ▼ | DP | FR | Bordeaux  | **-** | - | DP |
| BE | Brusel | **211,00** | ▼ | DP | BE | Brusel | **216,00** | ▼ | DP | HU | Transdanubia | **141,92** | ▼ | FG |
| HU | Transdanub | **159,56** | ▼ | FG | HU | Transdanub | **-** | **-** | FG | AT | Viedeň | **-** | - | DS |
| AT | Viedeň | **-** | - | DS | AT | Viedeň | **187,00** | ▲ | DS | PL | Zachodni | **163,76** | ▼ | DF |
| PL | Slaski | **195,35** | ▲ | DF | PL | Zachodni | **190,04** | ▲ | DF | RO | Mutenia | **137,37** | ▼ | DS |
| CZ | Praha | **188,26** | ▲ | DF | CZ | Praha | **-** | - | DF | SK | Bratislava | **146,25** | ▲ | DP |
| RO | Mutenia | **155,94** | ▼ | DS | RO | Mutenia | **186,99** | ▲ | DS | **raž potravinárska** |
| SK | Bratislava | **163,92** | ▲ | DP | SK | Bratislava | **152,06** | ▼ | DP | DE | Hamburg | **203,00** | ▲ | DS |
| **pšenica kŕmna** | **jačmeň sladovnícky** | CZ | Praha | **-** | - | DF |
| DE | Hamburg | **204,50** | ▲ | DS | DE | Mannheim | **263,00** | ▼ | DS | SK | Bratislava | **-** | **-** | N |
| HU | Transdanub | **168,22** | ▼ | FG | CZ | Praha | **-** | **-** | DF | **pšenica tvrdá** |
| PL | Slaski | **191,61** | ▲ | DF | FR | Rouen  | **-** | **-** | DP | ES | Cordoba | **205,00** | ▲ | DS |
| AT | Viedeň | **-** | **-** | DS | PL | Zachodni | **198,08** | ▼ | DF | FR | La Pallice | **-** | - | DP |
| SK | Bratislava | **-** | - | DP | SK | Bratislava | **-** | **-** | - | IT | Bologna | **217,50** | ▲ | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 49.týždňu 2018 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** |
| **kvalita E** | 180 - 185 | 160 - 170 | 165 - 170 |
| **kvalita A** | 175 - 180 | 150 - 160 | 155 - 165 |
| **kvalita B** | 170 - 175 | 140 - 150 | 150 - 155 |
| **Pšenica kŕmna** | 155 - 160 | 150 – 160 | 150 - 155 |
| **Jačmeň sladovnícky** | 190 - 215 | - | 200 - 210 |
| **Jačmeň kŕmny** | 170 | 150 - 160 | 180 - 200 |
| **Kukurica na zrno** | 140 - 155 | 140 - 145 | 135 - 140 |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Podľa ostatných odhadov **COPA-COGECA** (*pozn. najväčšia európska organizácia farmárov a družstiev*) pre obilniny zo 7.decembra 2018, bol v krajinách „EÚ-28“ produkčný rok 2018 slabší v porovnaní s rokom 2017. Celková osiata výmera obilnín bola nižšia o takmer 2% (2017: 56,5 mil. ha, 2018: 55,5 mil. ha); produkcia obilia sa znížila o vyše 10% (2017: 311,2 mil. t, 2018: 278,9 mil. t) a aj priemerná úroda bola nižšia o 9% (2017: 5,5 t.ha-1, 2018: 5,0 t.ha-1).

Podľa decembrovej správy **AMIS** (*Systém informácií o agrárnych trhoch*) bol tento rok bohatý na udalosti pre väčšinu poľnohospodárskych plodín. Okrem bežných faktorov, ktoré tvarujú trh, ako sú dopyt a ponuka, v tomto roku vzrástol stupeň neistoty prameniacej z nepredvídateľných zmien v obchodných politikách. Na čele týchto zmien bola kukurica a sója, zatiaľ čo svetový trh so pšenicou a ryžou bol zasiahnutý iba minimálne. Ďalšou významnou črtou svetového obchodu s obilím je len nedávne odhalenie o drasticky vyššej úrovni produkcie obilnín v Číne s možnými významnými dôsledkami aj na svetový trh.

Odhady **AMIS**u zo začiatku decembra t.r. pre hospodársky rok 2018/19 sú tiež o čosi nižšie v porovnaní s novembrom. Svetová produkcia pšenice by mala byť na úrovni 725,1 mil. ton, kukurice 1 068,4 mil. t a sóje 369,0 mil. t. Svoje odhady znížila najmä Ruská federácia, Turecko a čiastočne aj USA.

Plány výsevu kukurice v USA sú ohrozené silnou cenou sóje. Ceny kukurice na burze CBOT v Chicagu často reagujú na trh so sójou v predchádzajúcom týždni a ten práve strmo vystrelil, čo podnietilo diskusie obchodníkov o tom, či jarný výsev kukurice môže ešte zväčšiť priepasť medzi týmito dvoma konkurenčnými plodinami.

Cena ropy klesla na 60 USD/barrel. Ceny komodít sa držia na vyššej úrovni. Pšenica 1.triedy vo francúzskom prístave Rouen sa predáva v cene 204 €/t, v čiernomorskej oblasti je potravinárska pšenica za 198 €/t a v Mexickom zálive USA za 190 €/t. Kukurica (3YC) sa v USA predáva v cene 141,60 €/t a vo francúzskom prístave Bordeaux za 177,65 €/t. Jačmeň kŕmny dodaný do Rouen je v cene 206,70 €/t.

*Zdroje: Európska Komisia; COPA/COGECA; IEG Vu (Agribiznis Informa); AMIS; portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)

***Prajeme Vám pokojné vianočné sviatky a v novom roku veľa šťastia!***